SA TEMPORADA ‘E SU DESTINU

S’ispiglione ‘e sos sonnios
 isorvet pilos de ammentu,
e sighende passos de entu,
 aberit ventanas de ispera,
pro mudare chirriolos de ura.

Sa temporada ‘e su destinu
hat lassadu basos de braja,
e carignos de astrau,
in intragnas de coro.

In pinnicos de campanas ammudadas 
riet su sonu ‘e sa vida,
bentulende sa sorte,
 cun francas de iddia.

E leat bolu su pensamentu,
 in campedas de chimeras chena cara,
e uddit forte su coro,
 chirchende undas noales de consolu.

Ma torrat luego su tuddu fittianu.

Che mariposa imbreaga de entu,
mi perdo in rodones de solidade.